BL Harleian 7368
Liber manu scriptus BL Harleian 7368 textum praebet ludi scaenici, saeculis 16 exeunte et 17 ineunte variis manibus exscriptum, titulo Sir Thomas More, in quo vita Thomae Mori narratur. Eruditis hic liber maxime interest quia unus ex scribis, littera "D" denotatus, Gulielmus Shakesperius fuisse censetur. Is paginas tres scripsit quae actús II scaenam iii comprehendunt. Anno 1728 Ioannes Murray Londiniensis librum possedit, e quo Eduardus Harley adquisivit. Bibliotheca Harleiana, ab eo collecta, in Museum Britannicum anno 1753 inclusa est.